ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่นสหภาพยุโรป ไต้หวัน และสาธารณรัฐเกาหลีพ.ศ.๒๕๕๒[๑] ตามที่ได้มีประกาศกรมการค้าต่างประเทศ เรื่องเปิดการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ และประกาศคณะกรรมการพิจารณาการทุ่มตลาดและการอุดหนุนเรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัย เมื่อวันที่ ๔มีนาคม พ.ศ. ๒๕๕๒ให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕ และ๗๒๒๐.๒๐ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไปอีกเป็นกำหนดเวลา ๕ ปีและไม่ต่ออายุการใช้มาตรการตอบโต้การทุ่มตลาดสินค้าดังกล่าวที่มีแหล่งกำเนิดจากสหภาพยุโรปนั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕และ ๗๒๒๐.๒๐ ตามบัญชีท้ายประกาศที่มีแหล่งกำเนิดจากประเทศญี่ปุ่น สหภาพยุโรปไต้หวัน และสาธารณรัฐเกาหลี ในอัตราร้อยละ ๐ ถึงร้อยละ ๕๐.๙๙ ของราคา ซี.ไอ.เอฟ.เป็นกำหนดเวลา ๕ ปี ตั้งแต่วันที่ ๑๓ มีนาคม พ.ศ. ๒๕๔๖ ถึงวันที่ ๑๒ มีนาคม พ.ศ.๒๕๕๑ โดยเมื่อวันที่ ๒ พฤศจิกายน พ.ศ. ๒๕๕๐ บริษัท ไทยน๊อคซ์สเตนเลส จำกัด (มหาชน)ซึ่งมีสถานะเป็นอุตสาหกรรมภายในผู้ผลิตสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบได้ยื่นคำขอให้ทบทวนความจำเป็นในการต่ออายุการใช้มาตรการตอบโต้การทุ่มตลาดดังกล่าวข้อ ๒การเปิดการทบทวนคณะกรรมการพิจารณาการทุ่มตลาดและการอุดหนุนได้มีคำวินิจฉัยให้เปิดการทบทวนความจำเป็นในการต่ออายุการใช้มาตรการตอบโต้การทุ่มตลาดเมื่อวันที่ ๕ มีนาคม พ.ศ. ๒๕๕๑ กรมการค้าต่างประเทศจึงได้ออกประกาศ เรื่องเปิดทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลีพ.ศ. ๒๕๕๑ ลงวันที่ ๖ มีนาคม พ.ศ. ๒๕๕๑ โดยประกาศในราชกิจจานุเบกษาเมื่อวันที่ ๑๒มีนาคม พ.ศ. ๒๕๕๑ และในระหว่างการทบทวนคณะกรรมการพิจารณาการทุ่มตลาดและการอุดหนุนได้ออกประกาศ เรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ ลงวันที่ ๒๔ มีนาคม พ.ศ. ๒๕๕๑โดยประกาศในราชกิจจานุเบกษาเมื่อวันที่ ๑ เมษายน พ.ศ. ๒๕๕๑กรมการค้าต่างประเทศได้ดำเนินการตามกระบวนการทบทวนความจำเป็นในการต่ออายุการใช้มาตรการตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังต่อไปนี้๒.๑สินค้าที่ถูกพิจารณา คือ สินค้าเหล็กกล้าไร้สนิมรีดเย็นชนิดม้วน แผ่น และแผ่นแถบตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕ และ ๗๒๒๐.๒๐ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลีซึ่งเป็นสินค้าชนิดเดียวกันกับสินค้าที่ถูกพิจารณาในการไต่สวนครั้งแรก๒.๒ผู้มีส่วนได้เสีย๒.๒.๑ผู้ผลิตหรือผู้ส่งออกในต่างประเทศ ได้แก่(๑)ผู้ส่งออกสินค้าที่มีแหล่งกำเนิดจากประเทศญี่ปุ่น ซึ่งผลิตจาก(ก)บริษัท Sumitomo Metal Industries, Ltd. และบริษัท Sumitomo Metal (Naoetsu), Ltd.(ข)บริษัท JFE Steel Corporation(ค)บริษัท Nisshin Steel Co.,Ltd.(ง)บริษัท Nippon Kinzoku Co.,Ltd.(จ)บริษัท Nippon Steel and Sumikin Stainless Steel Corporation(ฉ)ผู้ผลิตหรือผู้ส่งออกรายอื่น นอกจาก (ก) ถึง (จ)(๒)ผู้ส่งออกสินค้าที่มีแหล่งกำเนิดจากสหภาพยุโรป ซึ่งผลิตจาก(ก)บริษัท Thyssen Krupp Nirosta GMBH และบริษัท Thyssen Krupp Acciai Speciali Terni Spa(ข)บริษัท Avesta Polarit Stainless Oy และบริษัท Avesta Polarit AB. (Nyby and Avesta KBR)(ค)บริษัท Acerinox, S.A.(ง)ผู้ผลิตหรือผู้ส่งออกรายอื่น นอกจาก (ก) ถึง (ค)(๓)ผู้ส่งออกสินค้าที่มีแหล่งกำเนิดจากไต้หวัน ซึ่งผลิตจาก(ก)บริษัท Chia Far Industrial Factory(ข)ผู้ผลิตหรือผู้ส่งออกรายอื่น นอกจาก (ก)(๔)ผู้ส่งออกสินค้าที่มีแหล่งกำเนิดจากสาธารณรัฐเกาหลี๒.๒.๒ผู้นำเข้าในประเทศไทย ได้แก่(๑)บริษัท ไมย์เออร์ อินดัสตรีย์ จำกัด(๒)บริษัท เมททัลฟอร์มเอเชีย (ประเทศไทย) จำกัด(๓)บริษัท มิตซูบิชิ เอลเลเวเตอร์ เอเซีย จำกัด(๔)บริษัท ชาร์พ แอพพลายแอนซ์ (ประเทศไทย) จำกัด(๕)บริษัท นิปปอนคินโซคุ (ประเทศไทย) จำกัด(๖)บริษัท ซี เอส เมทอล จำกัด(๗)บริษัท ซีเอสนันเฟอร์รัสเซ็นเตอร์ จำกัด(๘)ห้างหุ้นส่วนจำกัด จุ้งหลีอุตสาหกรรม(๙)บริษัท ฮอนด้า เทรดดิ้ง (ประเทศไทย) จำกัด(๑๐)บริษัท ทีแคป จำกัด(๑๑)บริษัท ลัคกี้เฟลม จำกัด(๑๒)บริษัท อุตสาหกรรมสเตนเลสเคหภัณฑ์ จำกัด(๑๓)บริษัท เฟดเดอรัล อิเล็คตริค จำกัด(๑๔)บริษัท พานาโซนิค โฮม แอ็พไลแอนซ์ (ประเทศไทย) จำกัด(๑๕)บริษัท ฮิตาชิ คอนซูมเมอร์ โปรดักส์ (ประเทศไทย) จำกัด(๑๖)บริษัท พัฒนานาฬิกา จำกัด(๑๗)บริษัท นาสโตะ (ประเทศไทย) จำกัด(๑๘)บริษัท ฮันวา สตีล เซอร์วิส (ประเทศไทย) จำกัด(๑๙)บริษัท ไทย-เยอรมัน โปรดักส์ จำกัด (มหาชน)(๒๐)บริษัท โตโย มิลเลนเนียม จำกัด(๒๑)บริษัท ซีวีก้า (ไทยแลนด์) จำกัด(๒๒)บริษัท เกรท เฉียง จำกัด(๒๓)บริษัท เสถียรสเตนเลสสตีล จำกัด (มหาชน)(๒๔)ผู้นำเข้ารายอื่น นอกจาก (๑) ถึง (๒๓)๒.๒.๓อุตสาหกรรมภายในที่ผลิตสินค้าเหล็กกล้าไร้สนิมรีดเย็นในฐานะผู้ผลิตสินค้าชนิดเดียวกันภายในประเทศคือ บริษัท ไทยน๊อคซ์ สเตนเลส จำกัด (มหาชน)๒.๒.๔สภาอุตสาหกรรมแห่งประเทศไทย๒.๒.๕สภาหอการค้าแห่งประเทศไทย๒.๒.๖สถาบันเหล็กและเหล็กกล้าแห่งประเทศไทย๒.๒.๗สมาคมอุตสาหกรรมไฟฟ้าและอิเล็กทรอนิกส์ไทย๒.๒.๘สถานเอกอัครราชทูตญี่ปุ่นประจำประเทศไทย๒.๒.๙สำนักงานคณะผู้แทนคณะกรรมาธิการยุโรปประจำประเทศไทย๒.๒.๑๐สำนักงานเศรษฐกิจและวัฒนธรรมไทเป๒.๒.๑๑สถานเอกอัครราชทูตสาธารณรัฐเกาหลีประจำประเทศไทย๒.๓ระยะเวลาของข้อมูลที่ใช้ในการทบทวน๒.๓.๑การพิจารณาการทุ่มตลาด ใช้ข้อมูลตั้งแต่วันที่ ๑ มกราคม ถึงวันที่ ๓๑ ธันวาคม พ.ศ.๒๕๕๐๒.๓.๒การพิจารณาความเสียหาย ใช้ข้อมูลตั้งแต่วันที่ ๑ มกราคม พ.ศ. ๒๕๔๖ ถึงวันที่ ๓๑ธันวาคม พ.ศ. ๒๕๕๐ และข้อมูลที่แสดงแนวโน้มของปี ๒๕๕๑ และปี ๒๕๕๒ข้อ ๓การตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับตามแบบสอบถามณ ที่ทำการของผู้ผลิตหรือผู้ส่งออกในประเทศญี่ปุ่นโดยมีผู้ที่ให้ความร่วมมือในการตอบแบบสอบถามครบถ้วน ๑ ราย คือ บริษัท Nippon Kinzoku Co.,Ltd. และ ณ ที่ทำการของอุตสาหกรรมภายใน คือบริษัท ไทยน๊อคซ์ สเตนเลส จำกัด (มหาชน) เมื่อวันที่ ๑๔ ถึงวันที่ ๑๗ ตุลาคม พ.ศ.๒๕๕๑ และวันที่ ๑๙ ถึงวันที่ ๒๒ ตุลาคม พ.ศ. ๒๕๕๑ ตามลำดับพบว่าข้อมูลคำตอบในแบบสอบถามมีความน่าเชื่อถือและสามารถยอมรับได้เนื่องจากมีความถูกต้องตามหลักการบัญชีและสามารถอ้างอิงได้กับเอกสารหลักฐานต้นฉบับส่วนผู้ผลิตและผู้ส่งออกอื่นไม่ได้ให้ความร่วมมือในการตอบแบบสอบถามอย่างเพียงพอเพื่อใช้ในการพิจารณาจึงใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ข้อ ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลทบทวนกรมการค้าต่างประเทศได้ส่งร่างผลการพิจารณาทบทวนซึ่งแสดงข้อมูลและข้อเท็จจริงที่ใช้เป็นพื้นฐานในการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดให้ผู้มีส่วนได้เสียเพื่อเปิดโอกาสให้เสนอข้อคิดเห็นข้อโต้แย้งหรือแจ้งความจำนงขอแถลงด้วยวาจาภายในวันที่ ๑๑ กุมภาพันธ์ พ.ศ. ๒๕๕๒ซึ่งปรากฏว่ามีผู้มีส่วนได้เสียเสนอข้อคิดเห็นและ ข้อโต้แย้ง ดังนี้๔.๑ผู้ผลิตหรือผู้ส่งออกในสหภาพยุโรป ๑ รายโต้แย้งว่าการไม่ต่ออายุมาตรการตอบโต้การทุ่มตลาดสินค้าจากสหภาพยุโรปจะไม่ทำให้เกิดการทุ่มตลาดฟื้นกลับคืนมาเนื่องจากความต้องการสินค้าเหล็กกล้าไร้สนิมรีดเย็นในสหภาพยุโรปยังคงอยู่ในระดับสูงและเพิ่มขึ้นอย่างต่อเนื่องประเทศไทยไม่ใช่ตลาดหลักของผู้ผลิตหรือผู้ส่งออกในสหภาพยุโรปสินค้าส่งออกจากสหภาพยุโรปไม่ได้เป็นสินค้าที่แข่งขันโดยตรงกับสินค้าที่ผลิตโดยอุตสาหกรรมภายในเนื่องจากสินค้าจากสหภาพยุโรปส่วนใหญ่เป็นสินค้าชั้นคุณภาพพิเศษที่มีราคาสูงและอุตสาหกรรมภายในของไทยไม่สามารถผลิตได้และแนวโน้มความเสียหายของอุตสาหกรรมภายในเกิดจากสินค้าทุ่มตลาดของผู้ผลิตหรือผู้ส่งออกในภูมิภาคเอเชีย๔.๒ผู้นำเข้าจำนวน ๘ ราย ให้ข้อมูลและร้องเรียนว่า๔.๒.๑อุตสาหกรรมภายในไม่มีกระบวนการผลิตสินค้าเหล็กกล้าไร้สนิมที่ครบวงจรและต้องนำเข้าวัตถุดิบจากหลายแหล่งทำให้ไม่สามารถควบคุมคุณภาพสินค้าที่ผลิตได้ตามความต้องการของลูกค้าอีกทั้งไม่สามารถผลิตสินค้าบางประเภทได้ตามคุณภาพที่ผู้ใช้หรือผู้นำเข้าต้องนำไปใช้เป็นวัตถุดิบในการผลิตสินค้าต่อเนื่องคุณภาพสูงได้นอกจากนี้อุตสาหกรรมภายในได้ปฏิเสธและบอกเลิกคำสั่งซื้อของผู้ใช้ในประเทศเนื่องจากมีปริมาณการสั่งซื้อไม่มากและปฏิเสธการผลิตในบางชั้นคุณภาพ๔.๒.๒ในช่วงระยะเวลา ๕ ปีของการบังคับใช้มาตรการตอบโต้การทุ่มตลาดที่ผ่านมาไม่ปรากฎชัดว่ามีการนำเข้าสินค้าทุ่มตลาดมาเพื่อสร้างความเสียหายให้กับอุตสาหกรรมภายในนอกจากนี้ภาวะขาดแคลนวัตถุดิบในตลาดโลกทำให้ประเทศที่ถูกพิจารณาลดปริมาณการส่งออกเพื่อบรรเทาภาวะขาดแคลนภายในประเทศ๔.๒.๓การต่ออายุมาตรการเป็นการเพิ่มภาระต้นทุนให้กับผู้นำเข้าซึ่งใช้เหล็กกล้าไร้สนิมรีดเย็นเป็นวัตถุดิบส่งผลให้อุตสาหกรรมต่อเนื่องสูญเสียความสามารถในการแข่งขันในตลาดโลกและกระทบต่อการจ้างงาน อย่างไรก็ตามหากมีความจำเป็นในการต่ออายุมาตรการควรพิจารณาทบทวนขอบเขตของสินค้าให้ใช้มาตรการเพียงในส่วนที่อุตสาหกรรมภายในสามารถผลิตได้เท่านั้น๔.๒.๔ผู้นำเข้าส่วนใหญ่ที่ได้รับการส่งเสริมการลงทุนร้องเรียนให้มีการยกเว้นอากรตอบโต้การทุ่มตลาดสำหรับการนำเข้ามาเพื่อการส่งออกเนื่องจากจำเป็นต้องนำเข้าสินค้าที่มีระดับชั้นคุณภาพสูงซึ่งอุตสาหกรรมภายในไม่สามารถผลิตให้ได้ตามความต้องการ๔.๓รัฐบาลประเทศญี่ปุ่นโต้แย้งว่าการไม่ยกเว้นอากรตอบโต้การทุ่มตลาดสำหรับสินค้าที่นำเข้าเพื่อการส่งออกไม่สอดคล้องกับกฎหมายว่าด้วยการส่งเสริมการลงทุนและมาตรการตอบโต้การทุ่มตลาดเป็นการเพิ่มภาระทางการเงินให้กับผู้ผลิตญี่ปุ่นในประเทศไทยที่มีความจำเป็นต้องนำเข้าสินค้าคุณภาพสูงจากประเทศญี่ปุ่นอาจส่งผลให้ผู้ผลิตญี่ปุ่นขาดแรงจูงใจและพิจารณาปรับโครงสร้างการลงทุน๔.๔ผู้แทนคณะกรรมาธิการยุโรปประจำประเทศไทยให้ข้อคิดเห็นเกี่ยวกับข้อมูลข้อเท็จจริงที่ใช้ในการพิจารณาทบทวนว่า สินค้าที่ถูกพิจารณาที่ส่งออกจากสหภาพยุโรปมายังประเทศไทยในช่วงระยะเวลาการทบทวนไม่ได้ส่งออกในราคาทุ่มตลาดจึงขอให้พิจารณายุติการใช้มาตรการดังกล่าวกับสินค้าจากสหภาพยุโรป๔.๕กลุ่มอุตสาหกรรมไฟฟ้าและอิเล็กทรอนิกส์ สภาอุตสาหกรรมและสมาคมอุตสาหกรรมไฟฟ้าและอิเล็กทรอนิกส์ไทย ขอให้ยกเว้นการเรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นที่นำมาใช้ในอุตสาหกรรมเครื่องใช้ไฟฟ้าและอิเล็กทรอนิกส์เนื่องจากอากรตอบโต้การทุ่มตลาดเป็นต้นทุนสูงถึงร้อยละ ๑๐ ถึงร้อยละ ๕๐ส่งผลให้สูญเสียศักยภาพในการแข่งขันนอกจากนี้ ประเทศไทยยังมิใช่ตลาดหลักของผู้ผลิตในต่างประเทศ๔.๖สถาบันเหล็กและเหล็กกล้าแห่งประเทศไทยให้ข้อคิดเห็นว่าเหล็กกล้าไร้สนิมรีดเย็นเป็นสินค้าที่มีความหลากหลายในชั้นคุณภาพหรือประเภทผิวการเลือกใช้งานจะแตกต่างกันตามชั้นคุณภาพและประเภทผิว นอกจากนี้เหล็กกล้าไร้สนิมรีดเย็นเป็นสินค้าที่มีมูลค่าสูงเมื่อเทียบกับสินค้าเหล็กกล้าประเภทอื่นและไม่สามารถใช้ทดแทนกันได้ซึ่งด้วยข้อจำกัดที่มีผู้ผลิตในประเทศเพียงรายเดียวทำให้การใช้วัตถุดิบในประเทศอาจไม่สะดวกโดยเฉพาะกรณีที่ผู้ซื้อมีความต้องการใช้น้อยกว่าปริมาณขั้นต่ำที่จะทำการผลิตในเชิงพาณิชย์ได้อีกทั้งการผลิตเพื่อการส่งออกของอุตสาหกรรมบางประเภทจำเป็นต้องมีต้นทุนต่ำเพื่อรักษาระดับต้นทุนให้สามารถแข่งขันได้ดังนั้นอาจพิจารณายกเว้นการใช้มาตรการตอบโต้การทุ่มตลาดสำหรับการนำเข้ามาเพื่อการส่งออกซึ่งที่ผ่านมาผู้ผลิตในประเทศก็ไม่ได้รับผลกระทบจากการยกเว้นดังกล่าว๔.๗อุตสาหกรรมภายใน ให้ข้อคิดเห็นว่าการบังคับใช้มาตรการตอบโต้การทุ่มตลาดในปี ๒๕๔๖ทำให้อุตสาหกรรมภายในสามารถแข่งขันในตลาดในประเทศได้มากขึ้นแต่หากยุติการใช้มาตรการดังกล่าวอุตสาหกรรมภายในคาดการณ์ว่าจะส่งผลเชิงลบต่อสถานะการดำเนินงานของอุตสาหกรรมภายในทั้งในด้านส่วนแบ่งตลาดปริมาณการขายในประเทศ ความสามารถในการเพิ่มทุนการเติบโตของธุรกิจ ผลตอบแทนการลงทุนกระแสเงินสด และรายได้ นอกจากนี้แม้ว่าปริมาณการนำเข้าสินค้าที่ถูกพิจารณาลดลงอย่างชัดเจนหลังจากมีมาตรการตอบโต้การทุ่มตลาดในปี๒๕๔๖ แต่ในปี ๒๕๕๐ พบว่ามีการนำเข้าที่เพิ่มขึ้นจากประเทศญี่ปุ่น ไต้หวันและสาธารณรัฐเกาหลีในระดับที่สูงกว่าปี ๒๕๔๖ประกอบกับสถานการณ์ในตลาดโลกที่มีกำลังการผลิตส่วนเกินซึ่งรวมถึงประเทศที่ถูกพิจารณาจึงมีความเป็นไปได้ที่จะมีการส่งออกสินค้ามายังประเทศไทยมากขึ้นสำหรับข้อโต้แย้งและข้อร้องเรียนข้างต้นกรมการค้าต่างประเทศได้นำประเด็นเกี่ยวกับความจำเป็นในการนำเข้าสินค้ามาเป็นวัตถุดิบเพื่อผลิตสินค้าส่งออกเสนอต่อคณะอนุกรรมการพิจารณารายละเอียดทางเทคนิคของสินค้าเหล็กซึ่งคณะอนุกรรมการพิจารณารายละเอียดทางเทคนิคของสินค้าเหล็กมีข้อสรุปว่า ประเด็นดังกล่าวมีนัยสำคัญให้เปิดการทบทวนขอบเขตของสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นได้หากมีการยื่นขอทบทวนโดยผู้มีส่วนได้เสียและสำหรับการยกเว้นอากรตอบโต้การทุ่มตลาดสำหรับสินค้าที่นำเข้ามาเพื่อการส่งออกไม่อยู่ในกรอบของการยกเว้นอากรตามกฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุนกฎหมายว่าด้วยศุลกากร ดังนั้นหากผู้นำเข้าสินค้าเหล็กกล้าไร้สนิมรีดเย็นมาเพื่อการส่งออกไม่สามารถใช้สินค้าที่ผลิตโดยอุตสาหกรรมภายในได้ให้ยื่นขอทบทวนขอบเขตสินค้าภายใต้มาตรการตอบโต้การทุ่มตลาดสินค้าที่ถูกพิจารณาข้อ ๕ผลการพิจารณาทบทวนกรมการค้าต่างประเทศได้นำข้อมูลที่ได้รับจากผู้มีส่วนได้เสียทุกฝ่ายและผลการตรวจสอบข้อเท็จจริงของข้อมูลรวมทั้งข้อคิดเห็นต่อร่างผลการทบทวนมาพิจารณาจัดทำรายงานผลการทบทวนเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยเมื่อวันที่๔ มีนาคม พ.ศ. ๒๕๕๒ ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังนี้๕.๑ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือกรณีผู้ผลิตหรือผู้ส่งออกรายอื่น จะพิจารณาใช้ข้อมูลข้อเท็จจริงเท่าที่มีอยู่ซึ่งเป็นไปตามมาตรา ๒๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยช่วงระยะเวลาของข้อมูลที่ใช้ในการทบทวน คือ ตั้งแต่วันที่ ๑ มกราคมถึงวันที่ ๓๑ ธันวาคม พ.ศ. ๒๕๕๐ผู้ผลิตหรือผู้ส่งออกสินค้าเหล็กกล้าไร้สนิมชนิดม้วน แผ่นและแผ่นแถบในต่างประเทศที่ให้ความร่วมมือตอบแบบสอบถามมี ๑ ราย คือ บริษัท Nippon Kinzoku Co., Ltd.ซึ่งมีปริมาณการส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากประเทศญี่ปุ่นตามสถิติกรมศุลกากรภายใต้พิกัดอัตราศุลกากรที่ถูกไต่สวนคิดเป็นร้อยละ๑๕ ของปริมาณการนำเข้าทั้งหมดจากประเทศญี่ปุ่นสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดของสินค้าที่ถูกพิจารณาภายใต้หลักเกณฑ์ตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ มีดังนี้๕.๑.๑ประเทศญี่ปุ่น(๑)บริษัท Nippon Kinzoku Co., Ltd.มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในประเทศญี่ปุ่นตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงานราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงานส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติและราคาส่งออก ซึ่งเป็นราคา ณระดับการค้าเดียวกัน คือ ราคา ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งพบว่ามีส่วนเหลื่อมการทุ่มตลาดของสินค้าที่ถูกพิจารณา(๒)ผู้ผลิตหรือผู้ส่งออกรายอื่นการพิจารณาส่วนเหลื่อมการทุ่มตลาดสำหรับผู้ผลิตหรือผู้ส่งออกรายอื่นพิจารณาจากข้อมูลของ MEPS (International) Ltd. และ Heinz H.Parlser Alloy Metals & Steel Market Research ในช่วงระยะเวลาเดียวกัน และปรับเป็นราคา ณ ระดับการค้าเดียวกันปรากฏว่ามีการทุ่มตลาดของสินค้าที่ถูกพิจารณา๕.๑.๒ไต้หวันการพิจารณาส่วนเหลื่อมการทุ่มตลาดสำหรับผู้ผลิตหรือผู้ส่งออกไต้หวันพิจารณาจากข้อมูลของMEPS (International) Ltd. และ Heinz H.Parlser Alloy Metals & Steel Market Research ในช่วงระยะเวลาเดียวกัน และปรับเป็นราคา ณ ระดับการค้าเดียวกันปรากฏว่ามีการทุ่มตลาดของสินค้าที่ถูกพิจารณา๕.๑.๓สหภาพยุโรปการพิจารณาส่วนเหลื่อมการทุ่มตลาดสำหรับผู้ผลิตหรือผู้ส่งออกสหภาพยุโรปพิจารณาจากข้อมูลของMEPS (International) Ltd. และ Heinz H.Parlser Alloy Metals & Steel Market Research ในช่วงระยะเวลาเดียวกัน และปรับเป็นราคา ณระดับการค้าเดียวกันไม่ปรากฏว่ามีการทุ่มตลาดของสินค้าที่ถูกพิจารณา๕.๑.๔สาธารณรัฐเกาหลีการพิจารณาส่วนเหลื่อมการทุ่มตลาดสำหรับผู้ผลิตหรือผู้ส่งออกเกาหลีพิจารณาจากข้อมูลของ MEPS (International) Ltd. และ Heinz H.Parlser Alloy Metals & Steel Market Research ในช่วงระยะเวลาเดียวกัน และปรับเป็นราคา ณระดับการค้าเดียวกันปรากฏว่ามีการทุ่มตลาดของสินค้าที่ถูกพิจารณาดังนั้นการส่งออกสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่นไต้หวัน และสาธารณรัฐเกาหลี มายังประเทศไทยยังคงมีการทุ่มตลาดนอกจากนี้สินค้าจากทั้ง ๓ประเทศดังกล่าวยังถูกใช้มาตรการตอบโต้การทุ่มตลาดและมาตรการตอบโต้ทางการค้าอื่นโดยสหรัฐอเมริกาสาธารณรัฐอินเดีย สาธารณรัฐประชาชนจีน สหพันธรัฐรัสเซียจึงพิจารณาได้ว่าหากประเทศไทยยุติการใช้มาตรการตอบโต้การทุ่มตลาดสินค้าดังกล่าวที่มีแหล่งกำเนิดจากประเทศญี่ปุ่นไต้หวัน และสาธารณรัฐเกาหลี จะทำให้มีการทุ่มตลาดต่อไป๕.๒ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยนำข้อมูลที่ได้รับตามแบบสอบถามของอุตสาหกรรมภายใน ๑ ราย คือ บริษัทไทยน๊อคซ์ สเตนเลส จำกัด (มหาชน)และผู้นำเข้า ๘ รายมาพิจารณาปริมาณและราคาของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศและผลกระทบของการทุ่มตลาดที่มีต่ออุตสาหกรรมภายใน ได้แก่ ยอดจำหน่าย กำไร ผลผลิตส่วนแบ่งตลาด ความสามารถในการผลิต ผลตอบแทนการลงทุน กำลังการผลิต และการใช้กำลังการผลิตความต้องการใช้ภายในประเทศและส่วนแบ่งตลาด กระแสเงินสด สินค้าคงคลัง การจ้างงานค่าจ้างแรงงาน อัตราการเจริญเติบโต และความสามารถในการเพิ่มทุนหรือการลงทุนปรากฏว่าหากไม่ต่ออายุมาตรการ จะเกิดความเสียหายต่ออุตสาหกรรมภายใน ได้แก่ปริมาณและมูลค่าการขายในประเทศ กำไรสุทธิ ผลผลิตอัตราการใช้กำลังการผลิตผลตอบแทนการลงทุน และกระแสเงินสดซึ่งในช่วงเวลาดังกล่าวมีปริมาณการนำเข้าสินค้าที่ถูกพิจารณาขยายตัวเพิ่มขึ้นอย่างชัดเจนอีกทั้งประเทศที่ถูกพิจารณาทั้ง ๔ ประเทศมีกำลังการผลิตส่วนเกินแม้ว่าจะมีการคาดการณ์ว่าปริมาณการบริโภคสินค้าเหล็กกล้าไร้สนิมรีดเย็นอาจปรับตัวสูงขึ้นในปี๒๕๕๑ และปี ๒๕๕๒ แต่กำลังการผลิตและปริมาณการผลิตของประเทศที่ถูกพิจารณาทั้ง ๔ประเทศยังคงอยู่ในระดับสูงซึ่งส่งผลให้ยังคงสถานภาพเป็นผู้ส่งออกในตลาดโลกการพิจารณาปัจจัยอื่นที่ก่อให้เกิดความเสียหายต่ออุตสาหกรรมภายใน(๑)ปริมาณการนำเข้าสินค้าชนิดเดียวกันจากประเทศอื่นจากสถิตินำเข้าของกรมศุลกากรพบว่าปริมาณการนำเข้าสินค้าเหล็กกล้าไร้สนิมรีดเย็นจากประเทศอื่นรวมกันเมื่อเทียบกับปริมาณการนำเข้าของประเทศที่ถูกพิจารณามีสัดส่วนลดลงนับแต่ปี๒๕๔๖ เป็นต้นมา(๒)ความต้องการใช้ภายในประเทศความต้องการใช้ภายในประเทศยังคงอยู่ในระดับสูงแม้ว่าสถานการณ์การชะลอตัวของเศรษฐกิจและความเชื่อมั่นในประเทศจะส่งผลให้การผลิตและการบริโภคสินค้าเหล็กกล้าไร้สนิมรีดเย็นลดลงแต่ภาพรวมตลาดสินค้าเหล็กกล้าไร้สนิมรีดเย็นของไทยยังคงมีแนวโน้มขยายตัวโดยปัจจัยที่เป็นตัวขับเคลื่อน ได้แก่ ภาคอุตสาหกรรมก่อสร้าง โครงการลงทุนขนาดใหญ่และอุตสาหกรรมเครื่องใช้ในครัวเรือนและเครื่องใช้ไฟฟ้า เป็นต้น นอกจากนี้ยังมีการคาดการณ์ว่าอุตสาหกรรมปลายน้ำของอุตสาหกรรมเหล็กกล้าไร้สนิมจะขยายตัวจากการพิจารณาดังกล่าวข้างต้นสรุปได้ว่าหากไม่ต่ออายุมาตรการจะเกิดความเสียหายต่ออุตสาหกรรมภายในต่อไป๕.๓ผลการพิจารณาผลกระทบและประโยชน์สาธารณะในการพิจารณาผลกระทบและประโยชน์สาธารณะกรมการค้าต่างประเทศได้ส่งแบบสอบถามเกี่ยวกับการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นต่อไปให้แก่ผู้ใช้หรือผู้นำเข้าภายในประเทศรวม๑๗ ราย และได้รับความร่วมมือในการตอบแบบสอบถาม รวม ๔ รายต่อมากรมการค้าต่างประเทศได้แจ้งข้อมูลข้อเท็จจริงที่ใช้เป็นพื้นฐานในการพิจารณาทบทวนให้ผู้มีส่วนได้เสียปรากฏว่ามีผู้ใช้หรือผู้นำเข้ารวม ๑๑ รายให้ข้อคิดเห็นข้อโต้แย้งเกี่ยวกับกระบวนการผลิตของอุตสาหกรรมภายในคุณสมบัติสินค้าของอุตสาหกรรมภายใน และขอบเขตของสินค้าที่ถูกพิจารณาข้อ ๖คำวินิจฉัยของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๔ มีนาคม พ.ศ. ๒๕๕๒ ว่าหากยุติการเรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีจะทำให้มีการทุ่มตลาดต่อไป จึงมีมติให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีในอัตราอากรเดิมที่เรียกเก็บต่อไปอีกเป็นกำหนดเวลา ๕ ปีและไม่ต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากสหภาพยุโรปเนื่องจากไม่พบการทุ่มตลาดและความเสียหายที่จะทำให้การทุ่มตลาดฟื้นคืนมาอีกประกอบกับเมื่อพิจารณาข้อร้องเรียนในส่วนที่เกี่ยวข้องซึ่งได้รับภายหลังจากครบกำหนดระยะเวลาตอบแบบสอบถามแล้วโดยคำนึงถึงประโยชน์ของอุตสาหกรรมภายใน ผู้บริโภคและประโยชน์สาธารณะประกอบกันเห็นสมควรให้เรียกเก็บอากรตอบโต้การทุ่มตลาดในอัตราร้อยละ๐ ของราคา ซี.ไอ.เอฟ.ในช่วงระยะเวลาการทบทวนความจำเป็นในการต่ออายุการใช้มาตรการตอบโต้การทุ่มตลาดและให้คืนหลักประกันอากรที่ได้เรียกเก็บในช่วงระยะเวลาการทบทวนดังกล่าวตลอดจนให้ผู้มีส่วนได้เสียเสนอข้อมูลและพยานหลักฐานต่อกรมการค้าต่างประเทศภายในวันที่ ๒๗ มีนาคม พ.ศ. ๒๕๕๒รวมทั้งให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีในอัตราร้อยละ ๐ ของราคา ซี.ไอ.เอฟ.นับแต่วันที่ประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๒ มีผลใช้บังคับจนกว่าคณะกรรมการพิจารณาการทุ่มตลาดและการอุดหนุนจะประกาศให้ใช้อัตราอากรเดิมที่เรียกเก็บต่อไปหรือเปลี่ยนแปลงเป็นอย่างอื่นทั้งนี้หลักเกณฑ์และวิธีการยื่นคำขอข้อเท็จจริงที่ใช้ในการกำหนดอากรตอบโต้การทุ่มตลาดให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๘เมษายน พ.ศ. ๒๕๕๒อิทธิพล ช้างหลำรองอธิบดีรักษาราชการแทนอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๕๘ ง/หน้า ๙/๒๑ เมษายน ๒๕๕๒